《某尝次赞府卢丈高韵复承见示佳篇叹咏之馀辄》
宋代·陈宓

卢君真吏师，盛名日方起。
我昔尝与言，如以石投水。
初听已莹心，久坐益醒耳。
如何但悁企，不得亲燕处。
经年始再见，相望才百里。
新诗忽来前，喜染大羹指。
词翰与其人，俱清绝尘滓。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。